கேள்வி: குற்றியலிகரம் குறித்து விரிவாக சொல்லுங்கள்.
பதில்: நிலைமொழியின் ஈற்றெழுத்து குற்றியலுகரமாகவும் வருமொழியின் முதலெழுத்து யகரமாகவும் இருந்தால், அவையிரண்டும் புணரும்போது நிலைமொழி ஈற்றிலுள்ள குற்றியலுகரம் இகரமாகத் திரியும். அவ்வாறு திரிந்த இகரம் அரை மாத்திரையளவே ஒலிக்கும். அவ்வாறு குறைந்தொலிக்கும் இகரம் குற்றியலிகரம் ஆகும். தொல்காப்பியம் நூன்மரபு 2 யகரம் வரு வழி இகரம் குறுகும் உகரக் கிளவி துவரத் தோன்றாது. - தொல்காப்பியம் குற்றியலுகரப் புணரியல் 5 யகரம் வர குறள் உ திரி இகரம் உம் அசைச்சொல் மியாவின் இகரம் உம் குறிய - நன்னூல் எடுத்துக்காட்டு * நாடு + யாது -> நாடியாது * கொக்கு + யாது -> கொக்கியாது மேற்கண்ட எடுத்துக்காட்டுகளில், நிலைமொழியின் ஈற்றெழுத்து குற்றியலுகரம். வருமொழியின் முதலெழுத்து யகரம். இவையிரண்டும் புணரும்போது குற்றியலுகரம் இகரமாகத் திரிந்து, அரை மாத்திரையளவாக ஒலிப்பதை காணலாம் * கேள் + மியா -> கேண்மியா *வால்+ மியா = வான்மியா * கண்டேன் + யான் -> கண்டேனியான் வண்டலவர் கண்டே னியான் (கலித்தொகை 92-54)